**Tehnična specifikacija**

za JN VKS-3/25 »Dobava rezervnih delov, preventivno vzdrževanje in servisiranje požarne zaščite in tehničnega varovanja za JP VOKA SNAGA d.o.o. za obdobje 36 mesecev«

Predmet javnega naročila je dobava rezervnih delov, preventivno vzdrževanje in servisiranje požarne zaščite in tehničnega varovanja za JP VOKA SNAGA d.o.o. na območju občine Ljubljana za obdobje 36 mesecev (v nadaljevanju: RCERO Ljubljana)

1. **Sistem požarne zaščite in tehničnega varovanja obsega:**
   1. **MBO** *Cesta dveh cesarjev 101*

* požarno javljanje:
  + 1x centrala Siemens Sinteso FC2060,
  + 1x centrala Siemens Siteso FC2020,
  + 3x posluževalni terminal
  + 17 aspiracijskih javljalnikov
  + 68 plamenskih javljalnikov
  + 118 ročnih javljalnikov
  + 217 optičnih javljalnikov
  + 3 termični javljalniki
  + 5 javljalnikov plina
  + 53 ročnih aktivatorjev gašenja
  + 53 tipk za zadrževanje gašenja
  + 66 siren
  + 48 bliskavic
* požarno javljanje vročih mest:
  + 8 javljalnikov Adicos Hot Spot,
  + Računalnik s programsko opremo za nastavitve in pregled priključenih Hot Spot javljalnikov
* javljanje vloma Siemens SPC:
  + 1x centrala SPC 5330
  + 74 javljalnikov gibanja
  + 5 javljalnikov nadzora temperature
  + 12 tipkovnic
  + 13 razširitvenih modulov
* video sistem Mirasys:
  + 2x strežnik
  + 8x pregledovalna postaja
  + 69 fiksnih kamer
  + 14 vrtljivih kamer
  + 22 kamer na deponiji in zbirnem centru
* centralno nadzorni sistem Desigo -> nadgradnja v Wingard
* sistem za odvod dima in toplote:
  + 4 centrale Geze MBZ300
  + 4 centrale Geze THZ Comfort
  + 82 kupol z detonacijskim pogonom
  + 3 kupole z dvojnim električnim pogonom
  1. **Deponijski plinski motorji, stara upravna stavba, čistilna naprava, avtopralnica, NGO** *Cesta dveh cesarjev 101*
* požarno javljanje:
  + 1x centrala Siemens Sinteso FC2040,
  + 1x centrala Siemens Siteso FC2020,
  + 1x posluževalni terminal
  + 31 ročnih javljalnikov
  + 118 optičnih javljalnikov
  + 6 Javljalnik plina XILEN v Ex izvedbi
  + 1 Javljalnik plina METAN
  + 1 Javljalnik plina CO
  + 5 kombinirani multi senzor javjalnik za EX okolje
  + 18 bliskavici
  1. **Mizarska delavnica – čistilna naprava Brod**
* požarno javljanje:
  + 1x centrala Siemens CERBERUS PRO,
  + 3 ročnih javljalnikov
  + 2 optični javljalnik dima Cerberus PRO
  + 1 termični javljalniki (Termični kabel za detekcijo temperature)
  + 2 bliskavici

1. **Obseg storitev preventivnega pregleda in vzdrževanja naprav tehničnega varovanja:**

Preventivni pregled in vzdrževanje sistemov aktivne požarne zaščite (4x letno približno po ¼ opreme) in tehničnega varovanja 1x letno po predhodnem dogovoru z naročnikom, v naslednjem obsegu:

* + priprava in uskladitev vzdrževalnih del z naročnikom,
  + vizualna kontrola instalacij in čiščenje,
  + funkcionalna kontrola in pregled delovanja sistemov,
  + preizkušanje funkcij in odpravo okvar na napravah zaradi normalne obrabe, popravila, nastavitve in manjše, predhodno dogovorjene korekcije,
  + izdelava zapisnika izvedenih del skladno z veljavno zakonodajo,
  + vodenje evidence preventivnega vzdrževanja,
  + dokumentiranje posebnih opažanj,
  + predloge izboljšav in posodobitev,
  + svetovanje in pogovor o morebitnih problemih po želji naročnika,
  + svetovanje glede razpoložljivosti rezervnih delov.

Ponudnik ponudi zahtevano opremo (rezervne dele), kot je opredeljena v ponudbenem predračunu ali pa po tehničnih lastnostih enakovredno opremo (rezervne dele), ki mora biti kompatibilna z obstoječim vgrajenim sistemom. Eventualno zamenjani deli ob izvedbi preventivnega pregleda se zaračunajo ločeno in niso zajeti v ceni preventivnega pregleda.

V vsakem četrtletnem pregledu izbrani ponudnik pregleda približno četrtino vgrajene opreme za detekcijo in javljanje požara tako, da je v roku enega leta pregledan vsak vgrajen element opreme. Pri tem izbrani ponudnik vodi evidenco vseh vgrajenih elementov opreme za detekcijo in javljanje požara ter vpisuje datum, ko je bila oprema pregledana. Evidenca preventivnega pregleda in vzdrževanja (pavšalnega pregleda) je sestavni del dokumentacije vzdrževalnih posegov in mora biti en izvod hranjen pri naročniku. Po vsakem opravljenem 4. (četrtem) četrtletnem pregledu izbrani ponudnik izda tudi uradno poročilo o izvedenem pregledu kompletne vgrajene opreme sistemov navedenih.

Ostalo vgrajeno tehnično opremo pa ponudnik pregleda 1x letno po posameznih sistemih:

* + video nadzor
  + vlom
  + odvod dima in toplote

Preventivno vzdrževanje se lahko izvaja ob delovnikih med 6.00 in 22.00 uro. V času preventivnega vzdrževanja ne sme prihajati do kakršnih koli motenj pri obratovanju mehanske in biološke obdelave odpadkov ter se deli tehnološkega obrata ne smejo nekontrolirano ustaviti. V primeru, da je med preventivnim vzdrževanjem potrebna zaustavitev obrata ali je med delovnim časom potrebnih več zaustavitev tehnologije, ki jo naročnik zaradi izvajanja delovnega procesa ne more izvesti, je izvajalec dolžan vzdrževanje opraviti v nočnem času med 22. in 6. uro, sobotnem ali nedeljskem času.

Za servisno intervencijo varnostnih naprav naročnika mora ponudnik zagotavljati stalno servisno službo 24 ur vse dni v letu (24/7), ki je dosegljiva na telefonskih številkah (stacionarna, mobilna) in elektronskem naslovu (v primeru nepredvidenih okvar naprav sistemov aktivne požarne zaščite in tehničnega varovanja).

Pri prijavi napake se naročnik obvezuje navesti naslednje podatke:

* ime osebe, ki napako prijavlja,
* lokacijo naprave,
* vrsto naprave z napako,
* opis napake.

Odzivni čas (telefonska konzultacija) izvajalca na prijavo napake je največ 2 (dve) uri.

Ponudnik lahko odpravi napake pri delovanju varnostnih naprav na daljavo (telefonsko svetovanje, elektronska pošta) ali s servisno intervencijo na terenu.

**Roki dobave oziroma izvedbe storitev glej Razpisno dokumentacijo VKS-3/25, Prilogo 8-Okvirni sporazum 11. člen.**